I begyndelsen af det 20. århundrede studerede bl.a. videnskabsmændene Lord [[John William Strutt|Rayleigh]] og [[Max Planck]] sortlegemestråling ved hjælp af en sådan kasse. Efter dette arbejde var Planck i stand til at give en beskrivelse af intensiteten af det lys et sortlegeme udstrålede, som funktion af dets bølgelængde. Derudover var han i stand til at beskrive hvordan dets spektrum ændrede sig ved ændringer i temperaturen. Plancks arbejde med sortlegemestråling er et af de områder af fysikken, der dannede grundlag for [[Kvantemekanik|kvantemekanikken]], men dette falder uheldigvis udenfor denne artikels område.
Videnskab Naturvidenskab